text:
Устойчивост на въздействието на детергенти и въглеводороди
 2.3.1. Устойчивост на въздействието на детергенти
 Външната страна на три образеца (лещи или образци от материал) се нагрява до 50 °C ± 5° С, след което се потапя за пет минути в смес, чиято температура се поддържа в границите 23 °C ± 5 °C и която е съставена от 99 части дестилирана вода, съдържаща не повече от 0,02 % примеси, и една част алкиларилсулфонат.
 В края на изпитването образците се подсушават при температура 50 °C ± 5°C. Повърхността на образците трябва да се почисти с влажна тъкан.
 2.3.2. Устойчивост на въздействието на въглеводороди
 След това външната страна на тези три образеца се изтърква леко за една минута с памучна кърпа, натопена в смес, съставена от 70 % n-хептан и 30 % толуол (обемни проценти), и след това се изсушава на открито.
 2.3.3. Резултати
 След успешното завършване на гореспоменатите две изпитвания средната стойност на изменението при пропускането
 , измерено върху трите образеца съгласно процедурата, описана в допълнение 2 от настоящото приложение, не трябва да надвишава 0,010. (Δ tm < 0,010).
 2.4. Устойчивост на механично износване
 2.4.1. Метод за проверка на устойчивостта на механично износване
 Външната страна на три нови образеца (лещи) се подлага на изпитване за равномерно механично износване в съответствие с метода, описан в допълнение 3 към настоящото приложение.
 2.4.2. Резултати
 След това изпитване измененията:
 на пропускането:,
 и на разсейването:,
 трябва да се измерват съгласно процедурата, описана в допълнение 2, в зоната по точка 3.2.4.1.1 от настоящото правило. Средната стойност на трите образеца трябва да е такава, че:
 Δ tm < 0,100;
 Δ dm < 0,050.
 2.5. Изпитване на адхезията на евентуалните покрития
 2.5.1. Подготовка на образеца
 Върху площ с размери 20 mm × 20 mm от покритието на леща с помощта на бръснарско ножче или игла се прорязва мрежа от квадрати с размери приблизително 2 mm × 2 mm. Натискът върху ножчето или иглата трябва да е достатъчен, за да прореже поне покритието.
 2.5.2. Описание на изпитването
 Трябва да се използва самозалепваща се лента със сила на адхезия 2 N/(cm от широчината) ± 20 %, измерена при стандартизираните условия, описани в допълнение 4 към настоящото приложение. Тази самозалепваща се лента, чиято широчина трябва да е най-малко 25 mm, трябва да се притиска поне пет минути към повърхността, подготвена в съответствие с указаното в точка 2.5.1.
 След това към края на самозалепващата се лента се прилага усилие, докато силата на адхезия към разглежданата повърхност се уравновеси със сила, перпендикулярна на тази повърхност. От този момент лентата започва да се отлепва с постоянна скорост 1,5 m/s ± 0,2 m/s.
 2.5.3. Резултати
 Не трябва да има забележимо увреждане върху прорязания като мрежа участък. Допуска се увреждане при пресичането на прорезите или в техните краища, при условие че увредената повърхност не надвишава 15 % от прорязания участък.
 2.6. Изпитвания на комплектуван фар с леща от пластмасов материал
 2.6.1. Устойчивост на механично износване на повърхността на лещата
 2.6.1.1. Изпитвания
 Лещата на образец No 1 на фара трябва да се подложи на изпитването по точка 2.4.1 по-горе.
 2.6.1.2.


text:
Резултати
 След изпитването резултатите от фотометричните измервания, извършени на фара в съответствие с настоящото правило, не трябва да превишават с повече от 30 % посочените максимални стойности в точка B 50 и не трябва да са с повече от 10 % по-малки от указаните минимални стойности в точка 50 V.
 2.6.2. Изпитване на адхезията на евентуалните покрития
 Лещата на образец No 2 на фара трябва да се подложи на изпитването по точка 2.5 по-горе.
 3. ПРОВЕРКА НА СЪОТВЕТСТВИЕТО НА ПРОИЗВОДСТВОТО
 3.1. По отношение на материалите, използвани за производството на лещи, се счита, че серийно произведените фарове отговарят на настоящото правило, ако:
 3.1.1. след изпитването на устойчивост на въздействието на химични вещества и изпитването на устойчивост на въздействието на детергенти и въглеводороди външната страна на образците не показва никакви пукнатини, олющвания или деформации, видими с невъоръжено око (вж. точки 2.2.2, 2.3.1 и 2.3.2);
 3.1.2. след изпитването, описано в точка 2.6.1.1, фотометричните стойности в точките на измерване, посочени в точка 2.6.1.2, са в границите за съответствие на производството, указани в настоящото правило.
 3.2. Ако резултатите от изпитванията не отговарят на изискванията, изпитванията се повтарят с други случайно избрани образци на фарове.
 Допълнение 1
 ПОСЛЕДОВАТЕЛНОСТ НА ИЗПИТВАНИЯТА ЗА ОДОБРЯВАНЕ
 A. Изпитвания на пластмасови материали (лещи или образци от материал, представени в съответствие с точка 3.2.4 от настоящото правило).
 Образци
 Лещи или образци от материал
 Лещи
 Изпитвания
 1
 2
 3
 4
 5
 6
 7
 8
 9
 10
 11
 12
 13
 1.1
 Ограничена фотометрия (точка 2.1.2)
 X
 X
 X
 1.1.1
 Температурна промяна (точка 2.1.1)
 X
 X
 X
 1.1.2
 Ограничена фотометрия (точка 2.1.2)
 X
 X
 X
 1.2.1
 Измерване на пропускането
 X
 X
 X
 X
 X
 X
 X
 X
 X
 1.2.2
 Измерване на разсейването
 X
 X
 X
 X
 X
 X
 1.3
 Атмосферни влияния (точка 2.2.1)
 X
 X
 X
 1.3.1
 Измерване на пропускането
 X
 X
 X
 1.4
 Химични вещества (точка 2.2.2)
 X
 X
 X
 1.4.1
 Измерване на разсейването
 X
 X
 X
 1.5
 Детергенти (точка 2.3.1)
 X
 X
 X
 1.6
 Въглеводороди (2.3.2)
 X
 X
 X
 1.6.1
 Измерване на пропускането
 X
 X
 X
 1.7
 Износване (точка 2.4.1)
 X
 X
 X
 1.7.1
 Измерване на пропускането
 X
 X
 X
 1.7.2
 Измерване на разсейването
 X
 X
 X
 1.8
 Адхезия (точка 2.5)
 X
 Б. Изпитвания на комплектувани фарове (представени съгласно точка 3.2.3 от настоящото правило).
 Изпитвания
 Комплектуван фар
 Образец No
 1
 2
 2.1
 Износване (точка 2.6.1.1)
 X
 2.2
 Фотометрия (точка 2.6.1.2)
 X
 2.3
 Адхезия (точка 2.6.2)
 X
 Допълнение 2
 МЕТОД ЗА ИЗМЕРВАНЕ НА РАЗСЕЙВАНЕТО И ПРОПУСКАНЕТО НА СВЕТЛИНА
 1. ОБОРУДВАНЕ (вж. фигурата)
 Снопът светлина от колиматора K с полуразходимост β/2 = 17,4 × 10–4 rd се ограничава от диафрагма DT с отвор 6 mm, срещу която се намира стойката с образеца.
 Събирателна ахроматична леща L2, коригирана за сферични аберации, съединява диафрагмата DT с приемника R; диаметърът на лещата L2 трябва да е такъв, че да не ограничава снопа светлина, разсейван от образеца в конус с полуъгъл при върха β/2 = 14°.
 Във фокусната равнина на лещата L2 се разполага пръстеновидната диафрагма DD с ъгли α/2 = 1° и αmax/2 = 12°.
 Непрозрачната централна част

type: contracts

jurisdiction: EU


text:
на диафрагмата е необходима, за да се елиминира директната светлина от светлинния източник. Трябва да е възможно централната част на диафрагмата да се извади от светлинния сноп така, че той да може да се върне точно в своето първоначално положение.
 Разстоянието L2 DT и фокусната дължина F2
 (1) на лещата L2 трябва да се изберат така, че изображението на DT напълно да покрива приемника R.
 Когато началният падащ поток е приет за 1 000 единици, абсолютната точност на всяко показание трябва да е по-голяма от 1 единица.
 2. ИЗМЕРВАНИЯ
 Трябва да се отчетат следните показания:
 Показание
 С образец
 С централна част от DD
 Количество
 T1
 Не
 Не
 Падащ поток при първоначалното измерване
 T2
 Да
 (преди изпитване)
 Не
 Поток, пропуснат през новия материал в рамките на 24 °C
 T3
 Да
 (след изпитване)
 Не
 Поток, пропуснат през изпитвания материал в рамките на 24 °C
 T4
 Да
 (преди изпитване)
 Да
 Поток, разсеян от новия материал
 T5
 Да
 (след изпитване)
 Да
 Поток, разсеян от изпитвания материал
 Фигура 1
 (1) За L2 се препоръчва да се използва фокусно разстояние от порядъка на 80 mm.
 Допълнение 3
 МЕТОД НА ИЗПИТВАНЕ С ПРЪСКАНЕ
 1. ИЗПИТВАТЕЛНО ОБОРУДВАНЕ
 1.1. Пистолет за пръскане
 Използваният пистолет за пръскане трябва да има дюза с диаметър 1,3 mm с възможност през нея да преминава поток течност с дебит 0,24 ± 0,02 1/min при работно налягане 6,0 bar – 0, + 0,5 bar.
 При тези условия на работа полученото напръскване на образеца трябва да е с диаметър 170 mm ± 50 mm върху подлаганата на износване повърхност, разположена на разстояние 380 mm ± 10 mm от дюзата.
 1.2. Изпитвателна смес
 Изпитвателната смес е съставена от:
 кварцов пясък с твърдост 7 по скалата на Мор, с размери на зърната между 0 и 0,2 mm и почти нормално разпределение, с ъглов коефициент от 1,8 до 2;
 вода с твърдост не повече от 205 g/m3 за смес, която съдържа 25 g пясък на литър вода.
 2. ИЗПИТВАНЕ
 Външната повърхност на лещите на фаровете трябва да се подложи веднъж или повече пъти на действието на струята пясък, както е описано по-горе. Струята се пръска почти перпендикулярно на изпитваната повърхност.
 Степента на износване се проверява посредством един или повече стъклени образци, поставени като еталон близо до лещите, които се изпитват. Сместа трябва да се пръска, докато изменението на разсейването на светлината върху образеца или образците, измерено по метода, описан в допълнение 2, е такова, че:
 Могат да се използват няколко еталонни образеца, за да се провери дали цялата повърхност, подлежаща на изпитване, е равномерно износена.
 Допълнение 4
 ИЗПИТВАНЕ НА АДХЕЗИЯТА НА САМОЗАЛЕПВАЩА СЕ ЛЕНТА
 1. ЦЕЛ
 Този метод позволява да се определи при стандартни условия линейната сила на адхезия на самозалепваща се лента към стъклена пластина.
 2. ПРИНЦИП
 Измерва се силата, необходима за отлепването на самозалепваща се лента от стъклена пластина при ъгъл 90°.
 3. АТМОСФЕРНИ УСЛОВИЯ ПО СПЕЦИФИКАЦИЯ
 Температурата на околната среда трябва да е 23 °C ± 5 °C, а относителната влажност (ОВ) — 65 ± 15 %.
 4. ИЗПИТВАТЕЛНИ ОБРАЗЦИ
 Преди изпитването образецът ролка със самозалепваща


text:
се лента трябва да престои 24 часа при определените атмосферни условия (вж. точка 3 по-горе).
 От всяка ролка се вземат за изпитване пет изпитвателни образеца с дължина 400 mm. Изпитвателните образци трябва да се отрязват от ролката след изхвърлянето на първите три навивки.
 5. ПРОЦЕДУРА
 Изпитването трябва да се извърши при условията на околната среда, определени в точка 3.
 Вземат се пет изпитвателни образеца, като лентата се отмотава радиално със скорост приблизително 300 mm/s, след което те се залепват за 15 секунди по следния начин:
 залепва се постепенно парчето лента върху стъклена пластина с леко притискащо движение на пръстите, без прекомерно силен натиск, като между лентата и стъклената пластина не трябва да се оставят въздушни мехурчета.
 Така слепените компоненти се оставят в продължение на 10 минути при посочените атмосферни условия.
 Отлепва се около 25 mm изпитвателен образец от пластината в равнина, перпендикулярна на оста на изпитвателния образец.
 Пластината се закрепва неподвижно и свободният край на лентата се огъва назад на 90°. Прилага се сила по такъв начин, че линията на разделяне между лентата и пластината да е перпендикулярна на тази сила и на пластината.
 За да се отлепи, лентата се издърпва със скорост 300 mm/s ± 30 mm/s и се записва необходимото усилие.
 6. РЕЗУЛТАТИ
 Петте получени стойности се подреждат и средната стойност се приема за резултат от измерването. Тази стойност се изразява в нютони на сантиметър широчина от лентата.
 ПРИЛОЖЕНИЕ 7
 МИНИМАЛНИ ИЗИСКВАНИЯ КЪМ ВЗЕМАНЕТО НА ОБРАЗЦИ ОТ ИНСПЕКТОР
 1. ОБЩИ ПОЛОЖЕНИЯ
 1.1. Счита се, че изискванията за съответствие са спазени от механична и геометрична гледна точка съгласно настоящото правило, ако разликите (ако има такива) не надвишават неизбежните производствени отклонения.
 1.2. По отношение на фотометричните показатели съответствието на масово произвежданите фарове не се оспорва, ако при изпитване на фотометричните показатели на произволно избран фар, оборудван със стандартна нажежаема лампа:
 1.2.1. никоя измерена стойност не се отклонява в неблагоприятна посока с повече от 20 % от стойностите, указани в настоящото правило.
 За зона III максималното отклонение може да е съответно:
 0,3 lx — отговарят на 20 %,
 0,45 lx — отговарят на 30 %;
 1.2.2. и ако за дългата светлина HV е разположена в рамките на зона с еднаква осветеност 0,75 Emax, отклонение от ± 20 % за максималните стойности и –20 % за минималните стойности се наблюдава за фотометричните стойности във всяка точка на измерване, определена в точки 4.3 и 4.4 от приложение 3 към настоящото правило.
 1.2.3. Ако резултатите от описаните по-горе изпитвания не отговарят на изискванията, изпитванията на фара се повтарят, като се използва друга стандартна нажежаема лампа.
 1.2.4. Фаровете с очевидни дефекти се отхвърлят.
 1.3. Изискванията по отношение на координатите на цветността са спазени, когато фарът е оборудван с нажежаема лампа с цветна температура съобразно стандарт А.
 Фотометричните показатели на фар, който излъчва селективно жълта светлина, когато е оборудван с безцветна нажежаема лампа, се умножават по 0,84.
 2. ПЪРВО ВЗЕМАНЕ НА ОБРАЗЦИ
 При първото вземане на образци се избират произволно четири фара. Първата извадка от два фара се обозначава с А, а втората извадка от два


text:
фара — с B.
 2.1. Случаи, в които съответствието не се оспорва
 2.1.1. След процедурата за вземане на образци, показана на фигура 1 от настоящото приложение, съответствието на масово произвежданите фарове не се оспорва, ако отклонението в неблагоприятна посока на измерените стойности на фаровете е:
 2.1.1.1.
 Извадка А
 A1:
 Един фар
 0 %
 Един фар, който не е повече от
 20 %
 A2:
 Двата фара са повече от
 0 %
 Но не повече от
 20 %
 Преминава се към извадка В
 2.1.1.2.
 Извадка B
 B1:
 Двата фара
 0 %
 2.2. Случаи, в които съответствието се оспорва
 2.2.1. След прилагане на процедурата за вземане на образци, показана на фигура 1 от настоящото приложение, съответствието на масово произвежданите фарове се оспорва и производителят трябва да приведе производството си в съответствие с изискванията, ако отклоненията на измерените стойности на фаровете са:
 2.2.1.1.
 Извадка А
 A3:
 Един фар, който не е повече от
 20 %
 Един фар, който е повече от
 20 %
 Но не повече от
 30 %
 2.2.1.2.
 Извадка B
 B2:
 В случай на А2
 Един фар, който е повече от
 0 %
 Но не повече от
 20 %
 Един фар, който не е повече от
 20 %
 B3:
 В случай на А2
 Един фар
 0 %
 Един фар, който е повече от
 20 %
 Но не повече от
 30 %
 2.3. Отменено одобряване
 Съответствието се оспорва и се прилагат разпоредбите на точка 11, ако след процедурата за вземане на образци, описана във фигура 1 от настоящото приложение, отклоненията на измерените стойности на фаровете са:
 2.3.1.
 Извадка А
 A4:
 Един фар, който не е повече от
 20 %
 Един фар, който е повече от
 30 %
 A5:
 Двата фара са повече от
 20 %
 2.3.2.
 Извадка B
 B4:
 В случай на А2
 Един фар, който е повече от
 0 %
 Но не повече от
 20 %
 Един фар, който е повече от
 20 %
 B5:
 В случай на А2
 Двата фара са повече от
 20 %
 B6:
 В случай на А2
 Един фар
 0 %
 Един фар, който е повече от
 30 %
 3. ПОВТОРНО ВЗЕМАНЕ НА ОБРАЗЦИ
 До два месеца след уведомяването се извършва повторно вземане на образци в случаите на А3, B2 и B3, трета извадка C от два фара и четвърта извадка D от два фара, избрани от наличната продукция след привеждането ѝ в съответствие.
 3.1. Случаи, в които съответствието не се оспорва
 3.1.1. След процедурата за вземане на образци, показана на фигура 1 от настоящото приложение, съответствието на масово произвежданите фарове не се оспорва, ако отклонението на измерените стойности на фаровете е:
 3.1.1.1.
 Извадка C
 C1:
 Един фар
 0 %
 Един фар, който не е повече от
 20 %
 C2:
 Двата фара са повече от
 0 %
 Но не повече от
 20 %
 Преминава се към извадка D
 3.1.1.2.
 Извадка D
 D1:
 В случай на С2
 Двата фара
 0 %
 3.2. Случаи, в които съответствието се оспорва
 3.2.1. След прилагане на процедурата за вземане на образци, показана на фигура 1 от настоящото приложение, съответствието на масово произвежданите фарове


text:
се оспорва и производителят трябва да приведе производството си в съответствие с изискванията, ако отклоненията на измерените стойности на фаровете са:
 3.2.1.1.
 Извадка D
 D2:
 В случай на С2
 Един фар, който е повече от
 0 %
 Но не повече от
 20 %
 Един фар, който не е повече от
 20 %
 3.3. Отменено одобряване
 Съответствието се оспорва и се прилагат разпоредбите на точка 11, ако след процедурата за вземане на образци, описана във фигура 1 от настоящото приложение, отклоненията на измерените стойности на фаровете са:
 3.3.1.
 Извадка C
 C3:
 Един фар, който не е повече от
 20 %
 Един фар, който е повече от
 20 %
 C4:
 Двата фара са повече от
 20 %
 3.3.2.
 Извадка D
 D3:
 В случай на С2
 Един фар 0 или повече от
 0 %
 Един фар, който е повече от
 20 %
 4. ВЕРТИКАЛНО ОТКЛОНЕНИЕ НА ГРАНИЦАТА МЕЖДУ ОСВЕТЕНАТА И ТЪМНАТА ЗОНА
 По отношение на проверката на вертикалното отклонение на границата между осветената и тъмната зона под въздействието на топлина трябва да се прилага следната процедура:
 след процедурата за вземане на образци, описана във фигура 1 от настоящото приложение, един от фаровете на извадка А се изпитва съгласно процедурата по точка 2.1 от приложение 4, след като е бил подложен три последователни пъти на цикъла, указан в точка 2.2.2 от приложение 4.
 Фарът се счита за приемлив, ако Δr не надвишава 1,5 mrad.
 Ако тази стойност превишава 1,5 mrad, но не е повече от 2,0 mrad, на изпитването се подлага вторият фар от извадка А, след което средната стойност от отчетените абсолютни стойности на двата образеца не трябва да превишава 1,5 mrad. Ако тази стойност от 1,5 mrad за извадка А не се постигне, двата фара от извадка В трябва да се подложат на същата процедура и стойността на Δr за всеки един от тях не трябва да надвишава 1,5 mrad.
 Фигура 1


text:
 30.4.2021
 BG
 Официален вестник на Европейския съюз
 L 149/2540
 СПОРАЗУМЕНИЕ
 между Европейския съюз и Обединеното кралство Великобритания и Северна Ирландия относно процедурите за сигурност при обмен и защита на класифицирана информация
 Европейският съюз („Съюзът“)
 както и
 Обединеното кралство Великобритания и Северна Ирландия („Обединеното кралство“),
 наричани заедно „Страните“,
 КАТО ИМАТ ПРЕДВИД:
 —
 че страните имат като общи цели да укрепват собствената си сигурност по всякакъв начин,
 —
 че страните са съгласни, че между тях следва да се установи сътрудничество по въпроси от общ интерес, свързани със сигурността на информацията,
 —
 че в този контекст съществува постоянна необходимост от обмен на класифицирана информация между страните,
 КАТО ПРИЗНАВАТ, че цялостното и ефективно сътрудничество и консултиране могат да налагат достъп до класифицирана информация и свързани с нея материали, както и обмен на такава информация и материали между страните,
 КАТО СЪЗНАВАТ, че подобен достъп и обмен на класифицирана информация и свързани с нея материали налагат предприемането на подходящи мерки за сигурност,
 КАТО ОТЧИТАТ, че настоящото споразумение представлява допълващо споразумение към Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна, (наричано по-нататък „Споразумение за търговия и сътрудничество“),
 СЕ СПОРАЗУМЯХА ЗА СЛЕДНОТО:
 Член 1
 1. За да бъдат постигнати целите за укрепване на сигурността на всяка от страните по всякакъв начин, настоящото споразумение се прилага за класифицирана информация или материали под каквато и да е форма, предоставени от едната страна на другата или обменени между страните.
 2. Всяка страна защитава получената от другата страна класифицирана информация от нерегламентирано разкриване или загуба, като действа в съответствие с предвидените в настоящото споразумение условия и съответните законови и подзаконови актове и разпоредби на страните.
 3. Настоящото споразумение не представлява основание за това страните да бъдат принудени да предоставят или обменят класифицирана информация.
 Член 2
 За целите на настоящото споразумение „класифицирана информация“ означава информация или материали, под каквато и да е форма, естество или начин на предаване, които са:
 а)
 определени от някоя от страните, че изискват защита срещу неразрешено разкриване или загуба, които биха могли да причинят различна степен на щета или вреда на интересите на Обединеното кралство, на интересите на Съюза или на интересите на една или повече от неговите държави членки; както и
 б)
 отбелязани със съответен гриф за сигурност, както е посочено в член 7.
 Член 3
 1. Институциите и субектите на Съюза, за които се прилага настоящото споразумение, са Европейският съвет, Съветът, върховният представител на Съюза по въпросите на външните работи и политиката на сигурност, Европейската служба за външна дейност (ЕСВД), Европейската комисия и Генералният секретариат на Съвета.
 2. Посочените институции и субекти на Съюза могат да споделят класифицирана информация, получена съгласно настоящото споразумение, с други институции и субекти на Съюза, при условие че е налице предварителното писмено съгласие на предоставящата страна и при наличие на съответни гаранции, че получаващата институция или субект ще осигури адекватна защита на информацията.
 Член 4
 Всяка от страните гарантира, че разполага с подходящи системи и мерки за сигурност, които са съобразени


text:
с основните принципи и минималните стандарти за сигурност, установени в съответните ѝ законови и подзаконови актове или разпоредби и отразени в договореността за прилагане, посочена в член 12, за да се гарантира прилагането на равностойно ниво на защита на класифицираната информация, която е предмет на настоящото споразумение.
 Член 5
 1. По отношение на класифицираната информация, предоставяна или обменяна съгласно настоящото споразумение, всяка страна:
 а)
 защитава, в съответствие със собствените си законови и подзаконови актове и разпоредби, тази класифицирана информация на ниво на защита, равностойно на нивото, което страната предоставя на собствената си класифицирана информация на съответното ниво на класификация за сигурност, както е посочено в член 7;
 б)
 гарантира, че тази класифицирана информация запазва грифа за сигурност, поставен от предоставящата страна, и че нивото на класификацията ѝ не се понижава и тя не се декласифицира без предварителното писмено съгласие на предоставящата страна; получаващата страна защитава класифицираната информация в съответствие с изискванията на своите законови и подзаконови актове и разпоредби за сигурност по отношение на информация с равностойно ниво на класификация за сигурност, както е посочено в член 7;
 в)
 не използва тази класифицирана информация за цели, различни от установените от първоизточника или различни от целите, за които е предоставена или обменена информацията, освен когато предоставящата страна е дала предварителното си писмено съгласие;
 г)
 при спазване на условията, предвидени в параграф 2 от настоящия член, не разкрива тази класифицирана информация на трето лице, нито прави тази класифицирана информация достъпна за обществеността без предварителното писмено съгласие на предоставящата страна;
 д)
 не разрешава достъп на лица до тази класифицирана информация, освен ако при тях има „необходимост да се знае“ и са получили разрешение за достъп или са оправомощени или упълномощени по друг начин в съответствие с приложимите законови и подзаконови актове и разпоредби на получаващата страна;
 е)
 гарантира, че тази класифицирана информация се обработва и съхранява в съоръжения, които са съответно обезопасени, контролирани и защитени в съответствие с нейните законови и подзаконови актове и разпоредби; и
 ж)
 гарантира, че всички лица с достъп до тази класифицирана информация са уведомени за задълженията си да защитават информацията в съответствие с приложимите законови и подзаконови актове и разпоредби.
 2. Получаващата страна:
 а)
 предприема всички необходими стъпки в съответствие със своята законова и подзаконова уредба, за да предотврати предоставянето на обществеността или на трето лице на класифицирана информация, предоставена съгласно настоящото споразумение; ако има искане за предоставяне на достъп на обществеността или на трето лице до класифицирана информация, предоставена съгласно настоящото споразумение, получаващата страна незабавно уведомява писмено предоставящата страна, като двете страни се консултират помежду си писмено, преди да бъде взето решение дали да се разкрие тази информация;
 б)
 информира предоставящата страна за всяко искане от съдебен орган, също и като част от съдебен процес, или от законодателен орган, действащ в качеството си на разследващ орган, за получаване на класифицирана информация, получена от предоставящата страна съгласно настоящото споразумение; при оценяването на такова искане получаващата страна се съобразява във възможно най-голяма степен с мнението на предоставящата страна; ако съгласно законовата и подзаконовата уредба на получаващата страна посоченото искане


text:
води до предаване на класифицираната информация на отправилия искането законодателен или съдебен орган, също и като част от съдебен процес, получаващата страна гарантира във възможно най-висока степен, че информацията е надлежно защитена, включително от разкриване пред други органи или трети лица.
 Член 6
 1. Класифицирана информация се разкрива или предоставя в съответствие с принципа на съгласие на първоизточника.
 2. При предоставянето на информация на получател, различен от страните, при спазване на член 5, параграф 1, буква г) получаващата страна взема решение за разкриване или предоставяне на класифицирана информация за всеки отделен случай с предварителното писмено съгласие на предоставящата страна и в съответствие с принципа на съгласие на първоизточника.
 3. Не е възможно автоматично предоставяне на информация, освен ако страните не съгласуват процедури по отношение на някои категории информация, свързани с техните конкретни изисквания.
 4. Класифицирана информация, която е предмет на настоящото споразумение, може да се предоставя на изпълнител или потенциален изпълнител единствено с предварителното писмено съгласие на предоставящата страна. Преди да разкрие класифицирана информация на изпълнител или на потенциален изпълнител, получаващата страна се уверява, че изпълнителят или потенциалният изпълнител е гарантирал сигурността на своите съоръжения и е в състояние да защити класифицираната информация в съответствие с приложимите законови и подзаконови актове и разпоредби, както и че изпълнителят или потенциалният изпълнител притежава необходимото удостоверение за сигурност, когато е приложимо, на самите съоръжения и съответните разрешения за достъп на своя персонал, който има нужда от достъп до класифицирана информация.
 Член 7
 1. За да се установи равностойно ниво на защита на класифицираната информация, предоставяна или обменяна между страните, съответствията между нивата на класификация за сигурност са, както следва:
 ЕС
 Обединено кралство
 TRES SECRET UE/EU TOP SECRET
 UK TOP SECRET
 SECRET UE/EU SECRET
 UK SECRET
 CONFIDENTIEL UE/EU CONFIDENTIAL
 Няма еквивалент — вж. параграф 2
 RESTREINT UE/EU RESTRICTED
 UK OFFICIAL-SENSITIVE
 2. Освен ако между страните е договорено друго, Обединеното кралство предоставя на класифицирана информация „CONFIDENTIEL UE/EU CONFIDENTIAL“ равностойно ниво на защита като на класифицирана информация „UK SECRET“.
 3. Освен ако Обединеното кралство е уведомило писмено Съюза, че е понижило нивото на класификация или е декласифицирало своя предишна класифицирана информация UK CONFIDENTIAL, Съюзът предоставя на тази информация равностойно ниво на защита като на класифицирана информация CONFIDENTIEL UE/EU CONFIDENTIAL, както и освен ако Обединеното кралство е уведомило писмено Съюза, че е декласифицирало своя предишна класифицирана информация UK RESTRICTED, Съюзът предоставя на всяка предишна класифицирана информация UK RESTRICTED равностойно ниво на защита като на класифицирана информация RESTREINT UE/EU RESTRICTED.
 Член 8
 1. Страните гарантират, че всички лица, които при изпълнение на служебните си задължения имат нужда от достъп или чиито задължения или функции могат да им позволят достъп до информация с ниво на класификация CONFIDENTIEL UE/EU CONFIDENTIAL или UK SECRET или по-високо от него, предоставяна или обменяна по настоящото споразумение, имат съответните разрешения за достъп или са оправомощени или упълномощени по друг начин в съответствие с приложимите законови и подзаконови актове и разпоредби на получаващата страна, преди тези лица да получат достъп до тази класифицирана информация, в допълнение към изискването за „необходимост да се знае“, предвидено в


text:
член 5, параграф 1, буква д).
 2. Процедурите по проучването за надеждност се разработват така, че да се определи дали дадено лице, като се взема предвид неговата лоялност, честност и благонадеждност, може да има достъп до класифицирана информация.
 Член 9
 За целите на настоящото споразумение:
 а)
 цялата класифицирана информация, предоставена на Съюза съгласно настоящото споразумение, се изпраща чрез:
 i)
 Централната регистратура на Генералния секретариат на Съвета, ако е адресирана до Европейския съвет, Съвета или Генералния секретариат на Съвета;
 ii)
 Регистратурата на Генералния секретариат на Европейската комисия, ако е адресирана до Европейската комисия;
 iii)
 Регистратурата на Европейската служба за външна дейност, ако е адресирана до върховния представител на Съюза по въпросите на външните работи и политиката на сигурност или до Европейската служба за външна дейност;
 б)
 цялата класифицирана информация, предоставена на Обединеното кралство съгласно настоящото споразумение, се изпраща до Обединеното кралство чрез мисията на Обединеното кралство към Съюза;
 в)
 страните могат да се споразумеят помежду си за подходящи методи за гарантиране на ефикасен обмен на класифицирана информация в съответствие с договореностите, посочени в букви а) и б).
 Член 10
 Електронното предаване на класифицирана информация между Съюза и Обединеното кралство и електронното предаване на класифицирана информация между Обединеното кралство и Съюза се криптира в съответствие с изискванията на предоставящата страна, както е посочено в нейните законови и подзаконови актове и разпоредби; в договореностите за прилагане, посочени в член 12, се определят съответно условията, при които всяка от страните може да предава, съхранява или обработва класифицирана информация, предоставена от другата страна, в своите вътрешни мрежи.
 Член 11
 Генералният секретар на Съвета, членът на Европейската комисия, отговарящ за въпросите на сигурността, върховният представител на Съюза по въпросите на външните работи и политиката на сигурност и National Security Authority, Cabinet Office на Обединеното кралство следят за прилагането на настоящото споразумение.
 Член 12
 1. С цел прилагане на настоящото споразумение се установява договореност за прилагане между компетентните органи по сигурността на институциите на Съюза, посочени по-долу, всеки от които действа от името на своя организационен ръководител, и National Security Authority, Cabinet Office на Обединеното кралство за определяне на стандартите за реципрочна защита на класифицираната информация съгласно настоящото споразумение:
 а)
 дирекция „Безопасност и сигурност“ на Генералния секретариат на Съвета;
 б)
 дирекция „Сигурност“ на Генерална дирекция „Човешки ресурси и сигурност“ на Европейската комисия (DG.HR.DS); както и
 в)
 дирекция „Сигурност и инфраструктура“ на ЕСВД.
 2. Преди да бъде предоставена или обменена класифицирана информация съгласно настоящото споразумение, компетентните органи по сигурността, посочени в параграф 1, постигат съгласие, че получаващата страна е в състояние да защити информацията по начин, съответстващ на договореностите за прилагане.
 Член 13
 Страните си сътрудничат, доколкото това е разумно осъществимо, по отношение на сигурността на класифицираната информация, която е предмет на настоящото споразумение, и могат да си оказват взаимопомощ по въпроси от общ интерес в областта на сигурността на информацията. Компетентните органи по сигурността, посочени в член 12, параграф 1, провеждат на реципрочна основа консултации и посещения за оценка във връзка със сигурността, за да се прецени ефективността на договореностите за сигурност в рамките на съответните им


text:
отговорности. Честотата и времето на провеждане на тези консултации и посещения за оценка се определят съвместно от страните.
 Член 14
 1. Компетентният орган по сигурността на една от страните, посочен в член 12, параграф 1, незабавно уведомява компетентния орган на другата страна в случай на доказано или подозирано неразрешено разкриване или загуба на класифицирана информация, предоставена от тази страна. Компетентният орган по сигурността на съответната страна провежда разследване, при необходимост със съдействието на другата страна, и докладва за резултатите на другата страна.
 2. Компетентните органи по сигурността, посочени в член 12, параграф 1, установяват процедури, които да се следват в такива случаи.
 Член 15
 Всяка страна поема своите разходи по прилагане на настоящото споразумение.
 Член 16
 1. Настоящото споразумение по никакъв начин не изменя съществуващите споразумения или договорености между страните, нито споразуменията или договореностите между Обединеното кралство и една или повече държави членки.
 2. Настоящото споразумение не възпрепятства страните да сключват други споразумения, свързани с предоставянето или обмена на класифицираната информация, която е предмет на настоящото споразумение, при условие че тези споразумения не са несъвместими със задълженията по настоящото споразумение.
 Член 17
 Всяка от страните уведомява другата писмено за каквито и да било промени в нейните законови и подзаконови актове и разпоредби, които биха могли да повлияят върху защитата на класифицираната информация, посочена в настоящото споразумение.
 Член 18
 Всички спорове, възникващи във връзка с тълкуването или прилагането на настоящото споразумение се разрешават от страните чрез консултации.
 Член 19
 1. Настоящото споразумение влиза в сила на същата дата като датата, на която Споразумението за търговия и сътрудничество влиза в сила, при условие че преди тази дата страните са се уведомили взаимно, че са изпълнили съответните си вътрешни изисквания и процедури за установяване на съгласието си да бъдат обвързани.
 2. Настоящото споразумение се прилага от датата на прилагане на Споразумението за търговия и сътрудничество или от датата, на която страните са се уведомили взаимно, че са изпълнили своите съответни вътрешни изисквания и процедури за предоставяне на класифицирана информация съгласно настоящото споразумение, в зависимост от това коя от двете дати е по-късна. В случай че страните не са се уведомили взаимно, че са изпълнили своите съответни вътрешни изисквания и процедури за установяване на съгласието си да бъдат обвързани с настоящото споразумение към датата, на която временното прилагане на Споразумението за търговия и сътрудничество се прекратява, настоящото споразумение престава да се прилага.
 3. По искане на всяка от страните настоящото споразумение може да бъде преразгледано с цел евентуални изменения.
 4. Всяко изменение на настоящото споразумение се прави само в писмена форма и по взаимно съгласие на страните.
 Член 20
 1. Съгласно член 779 от Споразумението за търговия и сътрудничество настоящото споразумение се прекратява при прекратяването на Споразумението за търговия и сътрудничество.
 2. Прекратяването на настоящото споразумение не засяга задълженията, които вече са поети съгласно настоящото споразумение. По-специално цялата класифицирана информация, предоставена или обменена съгласно настоящото споразумение, продължава да бъде защитена в съответствие с разпоредбите на настоящото споразумение.
 Член 21
 Настоящото споразумение е съставено в два еднообразни екземпляра на английски, български, гръцки, датски, естонски, ирландски,


text:
испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език. До 30 април 2021 г. всички езикови версии на споразумението подлежат на процес на окончателна правно-езикова редакция. Независимо от предното изречение, процесът на окончателна правно-езикова редакция на английската версия на споразумението се финализира най-късно до деня, посочен в член 19, параграф 1, ако същият ден е преди 30 април 2021 г.
 Текстовете на езиците, получени в резултат на горепосочения процес на окончателна правно-езикова редакция заменят от самото начало подписаните версии на споразумението и се установяват като автентични и окончателни чрез размяна на дипломатически ноти между страните.
 Съставено в Брюксел и Лондон на тридесети декември две хиляди и двадесета година.
 Hecho en Bruselas y Londres, el treinta de diciembre de dos mil veinte.
 V Bruselu a v Londýně dne třicátého prosince dva tisíce dvacet.
 Udfærdiget i Bruxelles og London, den tredivte december to tusind og tyve.
 Geschehen zu Brüssel und London am dreißigsten Dezember zweitausendzwanzig.
 Kahe tuhande kahekümnenda aasta detsembrikuu kolmekümnendal päeval Brüsselis ja Londonis.
 Έγινε στις Βρυξέλλες και στο Λονδίνο, στις τριάντα Δεκεμβρίου δύο χιλιάδες είκοσι.
 Done at Brussels and London on the thirtieth day of December in the year two thousand and twenty.
 Fait à Bruxelles et à Londres, le trente décembre deux mille vingt..
 Arna dhéanamh sa Bhruiséil agus i Londain, an tríochadú lá de mhí na Nollag an bhliain dhá mhíle fiche.
 Sastavljeno u Bruxellesu i Londonu tridesetog prosinca godine dvije tisuće dvadesete.
 Fatto a Bruxelles e Londra, addì trenta dicembre duemilaventi.
 Briselē un Londonā, divi tūkstoši divdesmitā gada trīsdesmitajā decembrī.
 Priimta du tūkstančiai dvidešimtų metų gruodžio trisdešimtą dieną Briuselyje ir Londone.
 Kelt Brüsszelben és Londonban, a kétezer-huszadik év december havának harmincadik napján.
 Magħmul fi Brussell u Londra, fit-tletin jum ta’ Diċembru fis-sena elfejn u għoxrin.
 Gedaan te Brussel en Londen, dertig december tweeduizend twintig.
 Sporządzono w Brukseli i Londynie dnia trzydziestego grudnia roku dwa tysiące dwudziestego.
 Feito em Bruxelas e em Londres, em trinta de dezembro de dois mil e vinte.
 Întocmit la Bruxelles și la Londra la treizeci decembrie două mii douăzeci.
 V Bruseli a Londýne tridsiateho decembra dvetisícdvadsať.
 V Bruslju in Londonu, tridesetega decembra dva tisoč dvajset.
 Tehty Brysselissä ja Lontoossa kolmantenakymmenentenä päivänä joulukuuta vuonna kaksituhattakaksikymmentä.
 Som skedde i Bryssel och i London den trettionde december år tjugohundratjugo.


text:
 Важна правна забележка
 |
 22005D0130
 Официален вестник n° L 014 , 19/01/2006 стр. 0016 - 0017
 Решение на Съвместния комитет на ЕИПNo 130/2005от 21 октомври 2005 годиназа изменение на приложение I (Ветеринарни и фитосанитарни въпроси) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение I към Споразумението е изменено с Решение No 109/2005 [1] на Съвместния комитет на ЕИП.(2) Регламент (ЕО) No 521/2005 на Комисията от 1 април 2005 г. относно постоянното разрешаване на добавка и временното разрешаване на нови употреби на някои добавки, които вече са разрешени в храни за животни [2], следва да бъде включен в Споразумението.(3) Регламент (ЕО) No 600/2005 на Комисията от 18 април 2005 г. относно ново разрешение за употребата на коксидиостат като добавка в храните за животни за срок от 10 години, временно разрешение за употребата на една добавка и безсрочно разрешение за употребата на някои добавки в храните за животни [3], следва да бъде включен в Споразумението,РЕШИ:Член 1След точка 1щщз (Регламент (ЕО) No 378/2005 на Комисията) от глава II от приложение I към регламента се вписват следните точки:"1щщи. 32005 R 0521: Регламент (ЕО) No 521/2005 на Комисията от 1 април 2005 г. относно постоянното разрешаване на добавка и временното разрешаване на нови употреби на някои добавки, които вече са разрешени в храни за животни (ОВ L 84, 2.4.2005 г., стр. 3).1щщй. 32005 R 0600: Регламент (ЕО) No 600/2005 на Комисията от 18 април 2005 г. относно ново разрешение за употребата на коксидиостат като добавка в храните за животни за срок от 10 години, временно разрешение за употребата на една добавка и безсрочно разрешение за употребата на някои добавки в храните за животни (ОВ L 99, 19.4.2005 г., стр. 5)."Член 2Текстовете на Регламент (ЕО) No 521/2005 и No 600/2005 на исландски и на норвежки език, които следва да се публикуват в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 22 октомври 2005 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [****].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 21 октомври 2005 година.За Съвместния комитет на ЕИППредседателHSH Prinz Nikolaus von Liechtenstein[1] ОВ L 339, 22.12.2005 г., стр. 4.[2] ОВ L 84, 2.4..2005 г., стр. 3.[3] ОВ L 99, 19.4.2005 г., стр. 5.[****] Не са посочени конституционни изисквания.--------------------------------------------------


text:
 30.10.2014
 BG
 Официален вестник на Европейския съюз
 L 310/29
 РЕШЕНИЕ НА СЪВМЕСТНИЯ КОМИТЕТ НА ЕИП
 No 78/2014
 от 16 май 2014 година
 за изменение на приложение II (Технически правила, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство (Споразумението за ЕИП), и по-специално член 98 от него,
 като има предвид, че:
 (1)
 Регламент (ЕС) No 1274/2013 на Комисията от 6 декември 2013 г. за изменение и поправка на приложения II и III към Регламент (ЕО) No 1333/2008 на Европейския парламент и на Съвета и на приложението към Регламент (ЕС) No 231/2012 на Комисията по отношение на някои хранителни добавки (1) следва да бъде включен в Споразумението за ЕИП.
 (2)
 Регламент (ЕС) No 59/2014 на Комисията от 23 януари 2014 г. за изменение на приложение II към Регламент (ЕО) No 1333/2008 на Европейския парламент и на Съвета по отношение на употребата на серен диоксид и сулфити (E 220-228) в ароматизирани продукти на винена основа (2) следва да бъде включен в Споразумението за ЕИП.
 (3)
 Настоящото решение се отнася до законодателство относно хранителните продукти. Законодателството относно хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
 (4)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава XII от приложение II към Споразумението за ЕИП се изменя, както следва:
 1.
 В точка 54щщщщс (Регламент (ЕО) No 1333/2008 на Европейския парламент и на Съвета) се добавят следните тирета:
 „—
 32013 R 1274: Регламент (ЕС) No 1274/2013 на Комисията от 6 декември 2013 г. (ОВ L 328, 7.12.2013 г., стр. 79),
 —
 32014 R 0059: Регламент (ЕС) No 59/2014 на Комисията от 23 януари 2014 г. (ОВ L 21, 24.1.2014 г., стр. 9).“
 2.
 В точка 69 (Регламент (ЕС) No 231/2012 на Комисията) се добавя следното тире:
 „—
 32013 R 1274: Регламент (ЕС) No 1274/2013 на Комисията от 6 декември 2013 г. (ОВ L 328, 7.12.2013 г., стр. 79).“
 Член 2
 Текстовете на регламенти (ЕС) No 1274/2013 и (ЕС) No 59/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 17 май 2014 г., при условие че са внесени всички нотификации, предвидени в член 103, параграф 1 от Споразумението за ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 16 май 2014 година.
 За Съвместния комитет на ЕИП
 Председател
 Gianluca GRIPPA
 (1) ОВ L 328, 7.12.2013 г., стр. 79.
 (2) ОВ L 21, 24.1.2014 г., стр. 9.
 (3) Без отбелязани конституционни изисквания.


text:
 8.10.2016
 BG
 Официален вестник на Европейския съюз
 L 273/3
 СПОРАЗУМЕНИЕ
 под формата на размяна на писма между Европейския съюз и Ислямска република Афганистан за удължаване на срока на действие на споразумението между Европейския съюз и Ислямска република Афганистан относно статута на полицейската мисия на Европейския съюз в Афганистан (EUPOL АФГАНИСТАН)
 А. Писмо от Европейския съюз
 Брюксел, 4 август 2016 г.
 Ваше превъзходителство,
 На 30 май 2007 г. със Съвместно действие 2007/369/ОВППС Съветът създаде полицейската мисия на ЕС в Афганистан (EUPOL АФГАНИСТАН) с цел да спомогне за създаването под афганистанско управление на устойчиви и ефективни полицейски сили.
 На 14 октомври 2010 г. Европейският съюз и Ислямска република Афганистан подписаха споразумение относно статута на EUPOL АФГАНИСТАН. Срокът на действие на споразумението изтича на 14 октомври 2016 г. В член 20, параграф 4 от споразумението се посочва, че то може да се измени с писмено споразумение между страните.
 Мандатът на EUPOL АФГАНИСТАН изтича на 31 декември 2016 г. След тази дата процесът по приключване на мисията, включително разпореждането с нейните активи, се очаква да продължи за период до около девет месеца.
 Предвид гореизложеното предлагам срокът на действие на споразумението относно статута на EUPOL АФГАНИСТАН от 14 октомври 2010 г. да бъде удължен с 1 (една) година, освен ако действието му не бъде прекратено от една от страните с писмено предизвестие от 3 (три) месеца, и да се прилага по отношение на членовете на персонала на ЕС, натоварен с приключването на EUPOL АФГАНИСТАН, както и на активите, необходими за изпълнението на техните задачи.
 Ще Ви бъда благодарна, ако ме уведомите дали сте съгласни с това предложение. Ако сте съгласни с предложението, това писмо, заедно с Вашия отговор, ще представлява изменение с писмено споразумение на горепосоченото споразумение между Европейския съюз и Ислямска република Афганистан относно статута на EUPOL АФГАНИСТАН по смисъла на член 20, параграф 4 от същото споразумение, което ще влезе в сила от датата на получаване на Вашия отговор.
 Моля приемете, Ваше Превъзходителство, моите най-дълбоки почитания.
 За Европейския съюз
 Federica MOGHERINI
 Б. Писмо от Ислямска република Афганистан
 Кабул, 3 септември 2016 г.
 Уважаема г-жо Върховен представител,
 Благодаря за писмото Ви от 4 август 2016 г. относно удължаването на срока на действие на Споразумението относно полицейската мисия на ЕС в Афганистан, което гласи следното:
 „На 30 май 2007 г. със Съвместно действие 2007/369/ОВППС Съветът създаде полицейската мисия на ЕС в Афганистан (EUPOL АФГАНИСТАН) с цел да спомогне за създаването под афганистанско управление на устойчиви и ефективни полицейски сили.
 На 14 октомври 2010 г. Европейският съюз и Ислямска република Афганистан подписаха споразумение относно статута на EUPOL АФГАНИСТАН. Срокът на действие на споразумението изтича на 14 октомври 2016 г. В член 20, параграф 4 от споразумението се посочва, че то може да се измени с писмено споразумение между страните.
 Мандатът на EUPOL АФГАНИСТАН изтича на 31 декември 2016 г. След тази дата процесът по приключване на мисията, включително разпореждането с нейните активи, се очаква да продължи за период до около девет месеца.
 Предвид гореизложеното предлагам срокът на действие на споразумението относно статута на EUPOL АФГАНИСТАН


text:
от 14 октомври 2010 г. да бъде удължен с 1 (една) година, освен ако действието му не бъде прекратено от една от страните с писмено предизвестие от 3 (три) месеца, и да се прилага по отношение на членовете на персонала на ЕС, натоварен с приключването на EUPOL АФГАНИСТАН, както и на активите, необходими за изпълнението на техните задачи.
 Ще Ви бъда благодарна, ако ме уведомите дали сте съгласни с това предложение. Ако сте съгласни с предложението, това писмо, заедно с Вашия отговор, ще представлява изменение с писмено споразумение на горепосоченото споразумение между Европейския съюз и Ислямска република Афганистан относно статута на EUPOL АФГАНИСТАН по смисъла на член 20, параграф 4 от същото споразумение, което ще влезе в сила от датата на получаване на Вашия отговор.“
 Имам честта да Ви уведомя, че съм съгласен с условията, изложени във Вашето писмо.
 Моля приемете, уважаема госпожо, моите най-дълбоки почитания.
 За Ислямска република Афганистан
 Salahuddin RABBANI


text:
 27.10.2017
 BG
 Официален вестник на Европейския съюз
 L 278/3
 ДОГОВОР
 за създаване на Транспортната общност
 Страните, които са:
 ЕВРОПЕЙСКИЯТ СЪЮЗ, наричан по-долу „Съюзът“ или „Европейския съюз“,
 и
 ДОГОВАРЯЩИТЕ СТРАНИ ОТ ЮГОИЗТОЧНА ЕВРОПА — Република Албания, Босна и Херцеговина, бившата югославска република Македония, Косово (*1) (наричано по-долу Косово), Черна гора и Република Сърбия,
 като всички горепосочени страни са наричани по-долу заедно „договарящите страни“,
 КАТО НАДГРАЖДАТ върху постигнатото в рамките на Меморандума за разбирателство относно изграждането на Основната регионална транспортна мрежа в Югоизточна Европа, подписан в Люксембург на 11 юни 2004 г., и КАТО ОТБЕЛЯЗВАТ, че посоченият Меморандум за разбирателство вече няма да се прилага;
 КАТО ПРИЗНАВАТ взаимосвързания характер на международния транспорт и в ЖЕЛАНИЕТО си да създадат Транспортна общност между Европейския съюз и договарящите страни от Югоизточна Европа въз основа на постепенно взаимно интегриране на транспортния пазар на договарящите страни на базата на съответните достижения на правото;
 КАТО ОТЧИТАТ, че правилата относно Транспортната общност следва да се прилагат на многостранна основа в рамките на Транспортната общност и следователно е необходимо да бъдат определени специални правила в това отношение;
 КАТО ОТБЕЛЯЗВАТ Временното споразумение и съответния Меморандум с практически мерки, подписан през 1995 г. от Република Гърция и бившата югославска република Македония;
 КАТО ИЗРАЗЯВАТ СЪГЛАСИЕ, че е уместно правилата относно Транспортната общност да се основават на съответното действащо законодателство в Европейския съюз, посочено в приложение I към настоящия договор, съгласно Договора за Европейския съюз и Договора за функционирането на Европейския съюз, и КАТО ВЗЕМАТ ПРЕДВИД съдържащите се там изменения, включително замяната на „Европейска общност“ с „Европейски съюз“;
 КАТО ИМАТ ПРЕДВИД, че интегрирането на транспортните пазари не може да се постигне отведнъж, а чрез преход, улеснен от конкретни договорености с ограничен срок на действие;
 КАТО ПОДЧЕРТАВАТ, че транспортните оператори следва да се третират равнопоставено по отношение на достъпа им до транспортната инфраструктура;
 КАТО ИМАТ ПРЕДВИД желанието на всяка от договарящите страни от Югоизточна Европа да осигури съвместимостта на своето законодателство в областта на транспорта и свързаните с него въпроси с това на Европейския съюз, включително и с оглед на бъдещите промени на достиженията на правото на Европейския съюз;
 КАТО ПРИЗНАВАТ значението на техническата помощ в това отношение;
 КАТО ИМАТ ПРЕДВИД необходимостта от защита на околната среда и от борба с изменението на климата, както и че транспортният сектор трябва да се развива устойчиво;
 КАТО ИМАТ ПРЕДВИД необходимостта да бъде обхванато социалното измерение на Транспортната общност и да бъдат изградени структури за социален диалог в договарящите страни от Югоизточна Европа;
 КАТО ИМАТ ПРЕДВИД европейската перспектива за договарящите страни от Югоизточна Европа, потвърдена на няколко неотдавнашни срещи на върха на Европейския съвет;
 КАТО ОТБЕЛЯЗВАТ, че бившата югославска република Македония, Република Сърбия и Република Албания са страни — кандидатки за членство в Европейския съюз, а Босна и Херцеговина е подала молба за членство;
 КАТО ОТБЕЛЯЗВАТ, че при получаване на документи, издадени от органите на Косово във връзка с настоящия договор, може да се прилагат вътрешните процедури на държавите — членки на Европейския съюз;
 КАТО ОТБЕЛЯЗВАТ решимостта на страните — кандидатки и потенциалните кандидатки за сближаване с


text:
Европейския съюз и за въвеждане на достиженията на правото на Европейския съюз, по-специално в областта на транспорта,
 РЕШИХА ДА СЪЗДАДАТ ТРАНСПОРТНА ОБЩНОСТ:
 Член 1
 Цели и принципи
 1. Целта на настоящия договор е създаване на транспортна общност в областта на автомобилния транспорт, железопътния транспорт, транспорта по вътрешни водни пътища и морския транспорт, както и развитие на транспортна мрежа между Европейския съюз и договарящите страни от Югоизточна Европа, по-долу наричана „Транспортната общност“. Транспортната общност се основава на постепенното интегриране на транспортните пазари на договарящите страни от Югоизточна Европа в транспортния пазар на Европейския съюз на базата на съответните достижения на правото, включително в областта на техническите стандарти, оперативната съвместимост, безопасността, сигурността, социалната политика в сферата на управлението на движението, обществените поръчки и опазването на околната среда — за всички видове транспорт, с изключение на въздушния. За тази цел в настоящия договор се определят правилата, приложими между договарящите страни при предвидените по-долу условия. Тези правила включват разпоредбите, предвидени в актовете, посочени в приложение I.
 2. Разпоредбите на настоящия договор се прилагат до степента, до която се отнасят до автомобилния транспорт, железопътния транспорт, транспорта по вътрешни водни пътища, морския транспорт, както и до транспортните мрежи, включително летищната инфраструктура или свързани въпроси, както е посочено в приложение I.
 3. Настоящият договор се състои от членове, с които се определя общото функциониране на Транспортната общност, по-долу наричани „основен договор“, от приложения, сред които в приложение I са посочени актовете на Европейския съюз, приложими между договарящите страни в рамките на основния договор, и от протоколи, от които в поне един за всяка от договарящите страни от Югоизточна Европа са определени приложимите за нея преходни договорености.
 Член 2
 1. За целите на настоящия договор:
 a)
 понятието „договор“ означава основния договор, неговите приложения, актовете, посочени в приложение I, както и протоколите към него;
 б)
 понятието „договарящи страни от Югоизточна Европа“ означава Република Албания, Босна и Херцеговина, бившата югославска република Македония, Косово, Черна гора и Република Сърбия;
 в)
 никое от понятията, изразите или определенията, използвани в настоящия договор, включително в приложенията и протоколите към него, не представлява признаване на Косово като независима държава от страна на Европейския съюз, нито признаване на Косово като такава от страна на отделните държави членки, които досега не са предприели подобно действие;
 г)
 понятието „конвенция“ означава всяка международна конвенция или споразумение в областта на международния транспорт, открита/о за подписване и различна/о от настоящия договор;
 д)
 понятието „държава — членка на Европейския съюз “ означава държава — членка на Европейския съюз;
 е)
 понятието „достижения на правото“ означава законодателната уредба, приета от Европейския съюз с оглед постигане на целите на Съюза;
 2. Използването на понятията „страна“, „гражданин“, „граждани“, „територия“ или „знаме“ не засяга статуса на всяка договаряща страна по международното право.
 Член 3
 1. Приложимите разпоредби на актовете, посочени или съдържащи се в приложение I, адаптирани в съответствие с приложение II, или в решения на Регионалния управителен комитет, са задължителни за договарящите страни.
 2. Подобни разпоредби са част от или ще бъдат въведени във вътрешния правен ред на договарящите страни от Югоизточна Европа, както следва:
 a)


text:
акт, който съответства на регламент на Европейския съюз, се въвежда във вътрешния правен ред на съответната договаряща страна от Югоизточна Европа в рамките на срок, определен от Регионалния управителен комитет за договарящите страни от Югоизточна Европа;
 б)
 акт, който съответства на директива на Европейския съюз, предоставя избор на компетентните органи на всяка от договарящите страни от Югоизточна Европа относно формата и начина за неговото прилагане;
 в)
 акт, който съответства на решение на Европейския съюз, се въвежда във вътрешния правен ред на съответната договаряща страна от Югоизточна Европа в рамките на срок и по начин, определени от Регионалния управителен комитет за договарящите страни от Югоизточна Европа.
 3. В случаите, когато приложимите разпоредби на актовете, посочени в параграф 1, пораждат задължения за държавите — членки на Европейския съюз, тези задължения стават приложими за държавите — членки на Европейския съюз, след решение, прието съгласно приложимите в Европейския съюз правила, въз основа на извършена от Европейската комисия оценка по отношение на пълното прилагане на посочените в приложение I актове на Европейския съюз от договарящите страни от Югоизточна Европа.
 Член 4
 Договарящите страни вземат всички подходящи мерки, било общи или конкретни, за да осигурят изпълнението на задълженията, произтичащи от настоящия договор, и се въздържат от всякакви мерки, които могат да застрашат постигането на целите на настоящия договор.
 Член 5
 Социални въпроси
 Договарящите страни от Югоизточна Европа прилагат съответните разпоредби на достиженията на правото на Европейския съюз в областта на социалните въпроси по отношение на транспорта, както е посочено в приложение I. Транспортната общност укрепва и насърчава социалния диалог и социалното измерение чрез позоваване на достиженията на правото в областта на социалните въпроси, основните права на работещите и участието на Европейския икономически и социален комитет и на националните и европейските социални партньори от транспортния сектор на съответното равнище.
 Член 6
 Околна среда
 Договарящите страни от Югоизточна Европа прилагат съответните разпоредби на достиженията на правото на Европейския съюз в областта на околната среда по отношение на транспорта, по-специално стратегическата екологична оценка, оценката на въздействието върху околната среда, както и директивите в областта на природата, водите и качеството на въздуха, посочени в приложение I.6.
 Член 7
 Обществени поръчки
 Договарящите страни от Югоизточна Европа прилагат съответните разпоредби на достиженията на правото на Европейския съюз в областта на обществените поръчки по отношение на транспорта, посочени в приложение I.7.
 Член 8
 Инфраструктура
 1. Картите на примерното разширение на трансевропейската транспортна мрежа (TEN-T) по широкообхватната и основната мрежа са приложени към настоящия договор като приложение I.1. Регионалният управителен комитет ежегодно докладва на Съвета на министрите относно разгръщането на описаната в настоящия договор TEN-T. При съставянето на доклада Регионалният управителен комитет се подпомага от технически комитети.
 2. Транспортната общност подкрепя развитието на примерното разширение на трансевропейската транспортна мрежа (TEN-T) по широкообхватната и основната мрежа към Западните Балкани съгласно Делегиран регламент (ЕС) 2016/758 на Комисията (1), както е посочено в приложение I.1. Тя взема предвид съответните двустранни и многостранни споразумения, сключени между договарящите страни, включително разработването на ключови връзки и свързващи звена, необходими за премахване на участъците с недостатъчна пропускателна способност и за насърчаване


text:
на свързването на националните мрежи помежду им и с мрежите TEN-T на Европейския съюз.
 Член 9
 1. На всеки две години Транспортната общност разработва петгодишен текущ работен план за развитие на примерното разширение на трансевропейската транспортна мрежа (TEN-T) по широкообхватната и основната мрежа към Западните Балкани и за набелязване на приоритетни проекти от регионален интерес, в съответствие с най-добрите практики на Европейския съюз, което ще допринесе за балансирано устойчиво развитие що се отнася до икономиката, териториалната интеграция, въздействието върху околната среда и социалните ефекти, както и социалното сближаване.
 2. Наред с другото, петгодишният текущ работен план:
 a)
 е съобразен със съответното законодателство на Европейския съюз, посочено в приложение I, по-специално когато е предвидено финансиране от Европейския съюз;
 б)
 характеризира се с добро съотношение между качество и цена и с по-широки социално-икономически въздействия — в съответствие с правилата на донорите за финансиране и най-добрите международни стандарти и практики;
 в)
 в него се отделя специално внимание на изменението на климата в световен план и устойчивостта на околната среда на етапа на разработване и анализ на проекта;
 г)
 включва възможности за финансиране от донори и от международни финансови институции, по-специално чрез Инвестиционната рамка за Западните Балкани.
 3. Транспортната общност насърчава необходимите проучвания и анализи, по-специално във връзка с икономическата жизнеспособност, техническите спецификации, въздействието върху околната среда, социалните последици и механизмите за финансиране.
 4. Постоянният секретариат въвежда информационна система, която да бъде използвана от лицата, вземащи решения, в процеса на мониторинг и преглед на състоянието и функционирането на примерното разширение на трансевропейската транспортна мрежа (TEN-T) по широкообхватната и основната мрежа към Западните Балкани.
 Член 10
 Договарящите страни от Югоизточна Европа разработват ефикасни системи за управление на движението, включително интермодални системи и интелигентни транспортни системи.
 Член 11
 Железопътен транспорт
 1. В рамките на приложното поле и условията на настоящия договор и в рамките на приложното поле и условията, определени в посочените в приложение I актове, железопътните предприятия, лицензирани от държава — членка на Европейския съюз, или от договаряща страна от Югоизточна Европа, имат право на достъп до инфраструктурата във всички държави — членки на Европейския съюз, и договарящи страни от Югоизточна Европа за извършване на международен превоз на пътници или товари.
 2. В рамките на приложното поле и условията на настоящия договор и в рамките на приложното поле и условията, определени в посочените в приложение I актове, не може да се налагат ограничения на валидността на лицензите на железопътните предприятия, на техните сертификати за безопасност, на документите за сертифициране на машинистите, както и на разрешенията за въвеждане в експлоатация на железопътните превозни средства, издадени от Европейския съюз или от компетентния орган на държава членка, или от договаряща страна от Югоизточна Европа.
 Член 12
 Автомобилен транспорт
 Договарящите страни от Югоизточна Европа насърчават ефикасно, безопасно и сигурно функциониране на автомобилния транспорт. Целта на сътрудничеството между договарящите страни е постигане на сближаване към оперативните стандарти и политики за автомобилен транспорт на Европейския съюз, по-специално чрез прилагане на достиженията на правото на Европейския съюз в областта на автомобилния транспорт, посочено в приложение I.
 Член 13
 Транспорт по вътрешни водни


text:
пътища
 Договарящите страни насърчават ефикасно, безопасно и сигурно функциониране на транспорта по вътрешни водни пътища. Целта на сътрудничеството между договарящите страни е постигане на сближаване с оперативните стандарти и политики на Европейския съюз за транспорта по вътрешни водни пътища, по-специално чрез прилагане на актовете, посочени в приложение I, от договарящите страни от Югоизточна Европа.
 Член 14
 Морски транспорт
 Договарящите страни насърчават ефикасно, безопасно и сигурно функциониране на морския транспорт. Целта на сътрудничеството между договарящите страни е постигане на сближаване към оперативните стандарти и политики за морски транспорт на Европейския съюз, по-специално чрез прилагане на актовете, посочени в приложение I, от договарящите страни от Югоизточна Европа.
 Член 15
 Улесняване на административните формалности
 1. Договарящите страни улесняват административните процедури (формалности), свързани с преминаване от една митническа територия в друга, съгласно разпоредбите за сътрудничество по митническите въпроси на споразуменията, приложими между Европейския съюз, от една страна, и всяка от договарящите страни от Югоизточна Европа, от друга страна.
 2. Със същата цел договарящите страни от Югоизточна Европа улесняват административните процедури (формалности), свързани с преминаване от една митническа територия в друга, съгласно разпоредбите за сътрудничество по митническите въпроси на споразуменията, приложими между тях.
 Член 16
 Забрана за дискриминация
 В рамките на приложното поле на настоящия договор и без да се засягат специалните разпоредби, съдържащи се в него, всяка дискриминация на основание гражданство е забранена.
 Член 17
 Конкуренция
 1. В рамките на приложното поле на настоящия договор се прилагат разпоредбите на приложение III. Когато в други споразумения — като споразумения за асоцииране — между две или повече договарящи страни се съдържат правила относно конкуренцията и държавните помощи, правилата от тези споразумения се прилагат между договарящите страни.
 2. Членове 18, 19 и 20 не се прилагат по отношение на разпоредбите на приложение III, които се отнасят до конкуренцията. Те се прилагат по отношение на държавните помощи.
 Член 18
 Правоприлагане
 1. Без да се засяга параграф 2, всяка договаряща страна гарантира, че в националните съдилища е възможно позоваване на правата, които произтичат от настоящия договор и в частност от актовете, посочени в приложение I.
 2. Всички въпроси относно законосъобразността на законодателството, прието от Европейския съюз и посочено в приложение I, са от изключителната компетентност на Съда на Европейския съюз, по-долу наричан „Съдът на ЕС“.
 Член 19
 Тълкуване
 1. Доколкото разпоредбите на настоящия договор и разпоредбите на актовете, посочени в приложение I, са идентични по същество на съответните правила на Договора за Европейския съюз, Договора за функционирането на Европейския съюз и на актовете, приети съгласно посочените договори, посочените разпоредби — при тяхното прилагане и изпълнение — се тълкуват съобразно съответните решения на Съда на ЕС и на Европейската комисия, приети преди датата на подписване на настоящия договор. Другите договарящи страни се уведомяват за решения, приети след датата на подписване на настоящия договор. С цел да се осигури правилното действие на настоящия договор, по молба на някоя от договарящите страни последиците от подобни последващи решения се определят от Регионалния управителен комитет, подпомаган от техническите комитети. Съществуващите тълкувания се съобщават на договарящите страни от Югоизточна Европа преди датата на подписване на


text:
настоящия договор. Решенията, които Регионалният управителен комитет взема по тази процедура, съответстват на съдебната практика на Съда на ЕС.
 2. Когато по дело, разглеждано от съд на договаряща страна от Югоизточна Европа, възникне въпрос за тълкуване на настоящия договор, на разпоредбите на актовете, посочени в приложение I, или на актовете, приети въз основа на тях, които са идентични по същество на съответните разпоредби на Договора за Европейския съюз, на Договора за функционирането на Европейския съюз или на актовете, приети съгласно посочените договори, съдът, действайки в съответствие с приложение IV, се обръща към Съда на ЕС с искане да вземе решение по въпроса, ако прецени, че това е необходимо, за да постанови решение. Договаряща страна от Югоизточна Европа може — с решение и в съответствие с приложение IV — да определи до каква степен и при какви условия нейните съдилища ще прилагат настоящата разпоредба. Депозитарят и Съдът на ЕС се уведомяват за подобно решение. Депозитарят информира другите договарящи страни. Преюдициалните заключения на Съда на ЕС са задължителни за съдилищата на договарящите страни от Югоизточна Европа, разглеждащи делото, по което е възникнал въпросът.
 Член 20
 Ново законодателство
 1. Настоящият договор не засяга правото на всяка договаряща страна от Югоизточна Европа да приема едностранно ново законодателство или да изменя съществуващото си законодателство в областта на транспорта или свързана с него област, посочена в приложение I, при условие че се спазват принципите за забрана на дискриминацията и разпоредбите на настоящия член. Договарящите страни от Югоизточна Европа не могат да приемат такова законодателство, освен ако то е в съответствие с настоящия договор.
 2. Когато договаряща страна от Югоизточна Европа е приела ново законодателство или изменение на законодателството си, тя информира другите договарящи страни чрез Регионалния управителен комитет не по-късно от един месец след приемането. В срок до два месеца след това — при поискване от някоя от договарящите страни — Регионалният управителен комитет провежда обсъждане на последиците от новото законодателство или от изменението на законодателството за правилното действие на настоящия договор.
 3. По отношение на нови, правно обвързващи актове на Европейския съюз, Регионалният управителен комитет:
 a)
 приема решение за изменение на приложение I, така че да включи, ако е необходимо на реципрочна основа, въпросните нови актове; или
 б)
 приема решение, съгласно което въпросните нови актове се считат за съответстващи на настоящия договор; или
 в)
 приема решение за други мерки с цел запазване на правилното действие на настоящия договор.
 4. По отношение на новите правно обвързващи актове на Европейския съюз, приети между подписването на настоящия договор и влизането му в сила, за които другите договарящи страни са били уведомени, датата на получаване на уведомлението се счита за меродавна. Регионалният управителен комитет взема решение не по-рано от 60 дни след влизането в сила на настоящия договор.
 Член 21
 Съвет на министрите
 Създава се Съвет на министрите. Той осигурява постигането на целите, набелязани в настоящия договор и:
 a)
 дава общите политически насоки;
 б)
 прави преглед на напредъка по прилагането на настоящия договор, включително последващи действия по предложенията на социалния форум;
 в)
 дава становище по назначаването на директора на


text:
постоянния секретариат;
 г)
 взема решение с консенсус относно седалището на постоянния секретариат.
 Член 22
 Съветът на министрите се състои от по един представител на всяка от договарящите страни. Правото на участие като наблюдател се предоставя на всички държави — членки на Европейския съюз.
 Член 23
 Съветът на министрите заседава ежегодно.
 Член 24
 Регионален управителен комитет
 1. Създава се Регионален управителен комитет. Той отговаря за администрирането на настоящия договор и осигурява правилното му прилагане, без да се засяга член 19. За тази цел комитетът дава препоръки и взема решения в случаите, предвидени в настоящия договор. Решенията на Регионалния управителен комитет се изпълняват от договарящите страни в съответствие с техните собствени правила.
 2. Регионалният управителен комитет се състои от един представител и един заместник-представител за всяка от договарящите страни. Правото на участие като наблюдател се предоставя на всички държави — членки на Европейския съюз.
 3. Регионалният управителен комитет взема решения с единодушие.
 4. За целите на правилното прилагане на настоящия договор договарящите страни обменят информация, inter alia, за ново законодателство или решения, които са от значение за настоящия договор, а по искане на някоя от договарящите страни — провеждат консултации в рамките на Регионалния управителен комитет, включително по социални въпроси.
 5. Регионалният управителен комитет приема свой процедурен правилник.
 6. Договарящите страни от Югоизточна Европа председателстват Регионалния управителен комитет на ротационен принцип в съответствие с правилата, залегнали в процедурния му правилник.
 7. Председателят на Регионалния управителен комитет свиква неговите заседания поне два пъти годишно с цел преглед на общото действие на настоящия договор и — когато обстоятелствата го налагат — по искане на договаряща страна. Регионалният управителен комитет следи постоянно развитието на съдебната практика на Съда на ЕС. За тази цел Европейският съюз предава на договарящите страни от Югоизточна Европа всички решения на Съда на ЕС, които се отнасят до действието на настоящия договор. Регионалният управителен комитет предприема действия в срок до три месеца с цел запазване на еднообразното тълкуване на настоящия договор.
 8. Регионалният управителен комитет подготвя работата на Съвета на министрите.
 Член 25
 1. Решенията на Регионалния управителен комитет са задължителни за договарящите страни. Когато решение на Регионалния управителен комитет съдържа изискване за действие от договаряща страна, въпросната страна взема необходимите мерки и информира за това Регионалния управителен комитет.
 2. Решенията на Регионалния управителен комитет се публикуват в официалните вестници на Европейския съюз и на договарящите страни от Югоизточна Европа. За всяко решение се посочва датата за неговото изпълнение от договарящите страни и всяка друга информация, която може да е от значение за икономическите субекти.
 Член 26
 Технически комитети
 1. Регионалният управителен комитет взема решение за създаване на технически комитети под формата на ad hoc работни групи. Всеки технически комитет може да дава предложения в своята сфера на компетентност, по които Регионалният управителен комитет да вземе решение. Техническите комитети се състоят от представители на договарящите страни. Правото на участие като наблюдател се предоставя на всички държави — членки на Европейския съюз.
 Съответните организации на гражданското общество, и по-специално тези в областта на опазването на околната среда, се канят на ad hoc


text:
принцип като наблюдатели.
 2. Техническите комитети приемат свои процедурни правилници.
 3. Договарящите страни от Югоизточна Европа председателстват техническите комитети на ротационен принцип в съответствие с договореностите, залегнали в процедурните им правилници.
 Член 27
 Социален форум
 1. Договарящите страни отчитат надлежно социалното измерение и признават необходимостта от ангажиране на социалните партньори на всички съответни равнища чрез насърчаване на социалния диалог във връзка с мониторинга на прилагането на настоящия договор и неговите последици.
 2. Те отчитат значението на това да насочат вниманието си върху следните ключови области:
 а)
 основни права на работниците съгласно Европейската конвенция за защита на правата на човека и основните свободи, Европейската социална харта, Хартата на Общността за основните социални права на работниците и Хартата на основните права на Европейския съюз;
 б)
 трудово законодателство — във връзка с насърчаване на подобряването на условията на труд и стандарта на живот;
 в)
 здравословни и безопасни условия на труд — във връзка с подобряване на работната среда, засягаща здравословните и безопасни условия на труд за работещите в транспортния сектор;
 г)
 равни възможности — като се обръща особено внимание на въвеждането, когато е необходимо, на принципа, че мъжете и жените трябва да получават равно заплащане за равен труд.
 3. С цел разглеждането на посочените социални въпроси договарящите страни се споразумяват да създадат социален форум. Всяка договаряща страна — в съответствие със своите вътрешни процедури — определя своите представители, които могат да участват в съответните заседания на социалния форум. Представителството включва правителствата, организациите на работниците и на работодателите, както и всички други компетентни органи, чието присъствие се счита за целесъобразно с оглед на обсъжданите теми. Свързаните със сектора на транспорта европейски комитети за социален диалог присъстват и участват в заседанията, както и представители на Европейския икономически и социален комитет. Социалният форум приема свой процедурен правилник.
 Член 28
 Постоянен секретариат
 Създава се постоянен секретариат. Той:
 a)
 предоставя административна подкрепа на Съвета на министрите, на Регионалния управителен комитет, на техническите комитети и на социалния форум;
 б)
 функционира като Обсерватория за транспорта с цел мониторинг на разгръщането на примерното разширение на трансевропейската транспортна мрежа (TEN-T) по широкообхватната и основната мрежа към Западните Балкани;
 в)
 съдейства за прилагането на програмата за свързаност „Западни Балкани 6“, която цели подобряване на връзките в Западните Балкани, както и между региона и Европейския съюз.
 Член 29
 Постоянният секретариат се състои от директор и състав, съобразен с нуждите на Транспортната общност. Постоянният секретариат може да включва и един или повече заместник-директори. Неговият работен език е английският.
 Член 30
 Директорът на постоянния секретариат се назначава от Регионалния управителен комитет, след консултация със Съвета на министрите. Продължителността на неговия мандат не може да надхвърля три години. Мандатът може да бъде подновен. Регионалният управителен комитет определя правилата за дейността на постоянния секретариат, по-специално що се отнася до назначаването, условията на работа и географския баланс на персонала на секретариата. Регионалният управителен комитет може да назначи и един или повече заместник-директори. Директорът подбира и назначава персонала след консултация с Регионалния управителен комитет.
 Член 31
 При изпълнението на своите задължения директорът и персоналът на постоянния секретариат действат безпристрастно и


text:
не трябва да искат, нито да получават указания от никоя от договарящите страни. Те утвърждават интересите на Транспортната общност.
 Член 32
 Директорът на постоянния секретариат или определен негов заместник подпомага заседанията на Съвета на министрите, на Регионалния управителен комитет, на техническите комитети и на социалния форум.
 Член 33
 Седалището на постоянния секретариат се определя в съответствие с член 21, буква г).
 Член 34
 Бюджет
 Всяка договаряща страна прави вноски към бюджета на Транспортната общност, както е предвидено в приложение V. Размерът на вноските може да бъде подлаган на преглед на всеки три години по искане на някоя от договарящите страни и с решение на Регионалния управителен комитет.
 Член 35
 Регионалният управителен комитет приема ежегодно бюджета на Транспортната общност. Бюджетът покрива оперативните разходи на Транспортната общност, необходими за функционирането на нейните органи. Разходите на всеки орган се определят в отделна част на бюджета. Регионалният управителен комитет приема решение, с което се определя процедурата за изпълнение на бюджета, за представяне и одит на сметки и за проверка.
 Член 36
 Директорът на постоянния секретариат изпълнява бюджета и ежегодно докладва за това на Регионалния управителен комитет. Регионалният управителен комитет може да реши, ако това е целесъобразно, да възложи на независими одитори да проверят дали бюджетът се изпълнява правилно.
 Член 37
 Уреждане на спорове
 1. Всяка договаряща страна може да повдигне спорен въпрос, засягащ прилагането или тълкуването на настоящия договор, пред Регионалния управителен комитет, освен в случаите, за които в настоящия договор са предвидени специални процедури.
 2. Когато спорен въпрос се постави пред Регионалния управителен комитет съгласно параграф 1, страните по спора провеждат незабавни консултации. Когато Европейският съюз не е страна по спора, негов представител може да бъде поканен на консултациите от някоя от страните по спора. Страните по спора могат да изготвят предложение за уреждане на спора, което незабавно се представя на Регионалния управителен комитет. Решенията, взети от Регионалния управителен комитет по тази процедура, трябва да са съобразени със съдебната практика на Съда на ЕС.
 3. Ако четири месеца след датата, на която въпросът е бил поставен пред Регионалния управителен комитет, последният не е успял да вземе решение, уреждащо спора, страните по спора могат да го отнесат до Съда на ЕС, чието решение е окончателно и задължително. Условията, съгласно които спорен въпрос може да бъде отнесен до Съда на ЕС, са посочени в приложение IV.
 Член 38
 Разгласяване на информация
 1. Всички органи, създадени с настоящия договор или съгласно него, гарантират възможно най-голяма прозрачност на работата си. В тази връзка всеки гражданин на договарящите страни, както и всяко физическо или юридическо лице, пребиваващо или имащо седалище в една от договарящите страни, има право на достъп до документите, съхранявани от органите, създадени с настоящия договор или съгласно него, при спазване на принципите и условията, определени съгласно параграф 2.
 2. С оглед уреждане на правото на достъп до документи Регионалният управителен комитет определя общите принципи и ограничения, свързани с обществения или частния интерес, като се прилагат правилата, основани на разпоредбите на Европейския съюз относно достъпа до документи, предвидени в Регламент (ЕО) No 1049/2001 на Европейския парламент


text:
и на Съвета (2). С правилата, приети от Регионалния управителен комитет, се определя административна процедура, съгласно която случаите на отказ за предоставяне на достъп до документи могат да бъдат преразгледани или подложени на контрол.
 3. Доколкото документите, съхранявани от органите, създадени с настоящия договор или съгласно него, съдържат информация за околната среда съгласно определението по член 2, точка 3 от Конвенцията за достъп до информация, участие на обществеността в процеса на вземане на решения и достъп до правосъдие по екологични въпроси, достъпът до тази информация се предоставя в съответствие с член 4 от посочената конвенция.
 Регионалният управителен комитет приема необходимите правила, за да се осигури прилагането на настоящия параграф. В тези правила за прилагане се определя административна процедура, съгласно която случаите на отказ за предоставяне на достъп до информация за околната среда могат да бъдат преразгледани или подложени на контрол.
 4. Представителите, делегатите и експертите на договарящите страни, както и длъжностните лица и други служители, действащи съгласно настоящия договор, са длъжни дори и след приключване на задълженията им да не разгласяват информация, която е предмет на задължението за професионална тайна, в частност информация за предприятията, техните стопански отношения или факторите за ценообразуване в тях.
 Член 39
 Трети държави и международни организации
 1. Договарящите страни се консултират помежду си в рамките на Регионалния управителен комитет по искане на която и да било договаряща страна:
 a)
 по въпроси, свързани с транспорта, обсъждани в международни организации и в рамките на регионални инициативи; както и
 б)
 по различни аспекти на възможното развитие на отношенията между договарящите страни и трети държави в областта на транспорта, както и за действието на съществените елементи на двустранните или многостранните споразумения, сключени в тази област.
 2. При неотложни случаи консултациите, предвидени в параграф 1, се провеждат възможно най-скоро, и във всеки случай — в рамките на три месеца от постъпване на искането за консултация.
 Член 40
 Преходни договорености
 1. С протоколи I—VI се определят преходните договорености и съответните периоди, приложими между Европейския съюз, от една страна, и съответната договаряща страна от Югоизточна Европа, от друга страна.
 2. Постепенният преход на всяка от договарящите страни от Югоизточна Европа към пълното прилагане на Транспортната общност подлежи на оценки. Оценяването се извършва от Европейската комисия в сътрудничество със съответната договаряща страна от Югоизточна Европа. Европейската комисия може да започне оценяване по своя собствена инициатива или по инициатива на съответната договаряща страна от Югоизточна Европа.
 3. Ако Европейският съюз установи, че условията са изпълнени, той информира Регионалния управителен комитет, а след това взема решение дали съответната договаряща страна от Югоизточна Европа да премине към следващия етап от Транспортната общност.
 4. Ако Европейският съюз установи, че условията не са изпълнени, Европейската комисия докладва за това на Регионалния управителен комитет. Европейският съюз отправя конкретни препоръки за подобрение към съответната договаряща страна от Югоизточна Европа.
 ВЛИЗАНЕ В СИЛА, ПРЕГЛЕД, ПРЕКРАТЯВАНЕ И ДРУГИ РАЗПОРЕДБИ
 Член 41
 Влизане в сила
 1. Настоящият договор подлежи на ратификация или одобрение от подписалите го страни в съответствие с техните собствени процедури. Документите за ратификация или одобрение се депозират пред Генералния секретариат


text:
на Съвета на Европейския съюз, който информира за това всички останали подписали страни и изпълнява всички други функции на депозитар.
 2. Настоящият договор влиза в сила на първия ден от втория месец след датата на депозиране на документите за ратификация или одобрение от Европейския съюз и от най-малко четири от договарящите страни от Югоизточна Европа. За всяка подписала страна, която ратифицира или одобри настоящия договор след тази дата, договорът влиза в сила на първия ден от втория месец след депозирането на документа за ратификация или одобрение от тази подписала страна.
 3. Независимо от параграфи 1 и 2, Европейският съюз и най-малко три от договарящите страни от Югоизточна Европа могат да решат да прилагат временно настоящия договор помежду си от датата на подписване, в съответствие с прилагането на националното право, като уведомят депозитаря, който уведомява за това другите договарящи страни.
 Член 42
 Преглед
 Преглед на настоящия договор се извършва по искане на която и да било договаряща страна и във всеки случай пет години след влизането му в сила.
 Член 43
 Прекратяване
 1. Всяка договаряща страна може да денонсира настоящия договор като уведоми депозитаря, който уведомява за това прекратяване другите договарящи страни. Ако настоящият договор бъде денонсиран от Европейския съюз, той прекратява своето действие една година след датата на уведомлението. Ако настоящият договор бъде денонсиран от някоя от договарящите страни от Югоизточна Европа, той прекратява своето действие само по отношение на тази договаряща страна една година след датата на уведомлението.
 2. С присъединяването към Европейския съюз на договаряща страна от Югоизточна Европа, тази договаряща страна престава автоматично да бъде договаряща страна от Югоизточна Европа по настоящия договор и вместо това става държава — членка на Европейския съюз.
 Член 44
 Езици
 Настоящият договор е съставен в един оригинал на официалните езици на институциите на Европейския съюз и на договарящите страни от Югоизточна Европа, като всички текстове са еднакво автентични.
 Съставено в Брюксел на девети октомври през две хиляди и седемнадесета година.
 Hecho en Bruselas, el nueve de octubre de dos mil diecisiete.
 V Bruselu dne devátého října dva tisíce sedmnáct.
 Udfærdiget i Bruxelles den niende oktober to tusind og sytten.
 Geschehen zu Brüssel am neunten Oktober zweitausendsiebzehn.
 Kahe tuhande seitsmeteistkümnenda aasta oktoobrikuu üheksandal päeval Brüsselis.
 Έγινε στις Βρυξέλλες, στις εννέα Οκτωβρίου δύο χιλιάδες δεκαεπτά.
 Done at Brussels on the ninth day of October in the year two thousand and seventeen.
 Fait à Bruxelles, le neuf octobre deux mille dix-sept.
 Sastavljeno u Bruxellesu devetog listopada godine dvije tisuće sedamnaeste.
 Fatto a Bruxelles, addì nove ottobre duemiladiciassette.
 Briselē, divi tūkstoši septiņpadsmitā gada devītajā oktobrī.
 Priimta du tūkstančiai septynioliktų metų spalio devintą dieną Briuselyje.
 Kelt Brüsszelben, a kétezer-tizenhetedik év október havának kilencedik napján.
 Magħmul fi Brussell, fid-disa’ jum ta’ Ottubru fis-sena elfejn u sbatax.
 Gedaan te Brussel, negen oktober tweeduizend zeventien.
 Sporządzono w Brukseli dnia dziewiątego października roku dwa tysiące siedemnastego.
 Feito em Bruxelas, em nove de outubro de dois mil e dezassete.
 Întocmit la Bruxelles la nouă octombrie două mii șaptesprezece.
 V Bruseli deviateho októbra dvetisícsedemnásť.
 V Bruslju, dne devetega oktobra leta dva tisoč


text:
sedemnajst.
 Tehty Brysselissä yhdeksäntenä päivänä lokakuuta vuonna kaksituhattaseitsemäntoista.
 Som skedde i Bryssel den nionde oktober år tjugohundrasjutton.
 Sačinjeno u Briselu devetog dana oktobra u godini dvijehiljadesedamnaestoj.
 Составен во Брисел на деветиот ден од месецот октомври во две илјади и седумнаесеттата година.
 Sačinjeno u Briselu devetog dana oktobra dvije hiljade sedamnaeste godine.
 BËRË në Bruksel, më nëntë tetor, dy mijë e shtatëmbëdhjetë.
 Сачињено у Бриселу деветог дана октобра у години двијехиљадеседамнаестој.
 За Европейския съюз
 Por la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 Për Republikën e Shqipërisë
 Za Bosnu i Hercegovinu
 Za Bosnu i Hercegovinu
 3a Боснy и Херuerовннy
 Za Bivšu Jugoslovensku Republiku Makedoniju
 Për Kosovën (*2)
 Za Kosovo (*3)
 Za Crnu Goru
 Za Republiku Srbiju
 (*1) Това название не засяга позициите по отношение на статуса и е съобразено с Резолюция 1244/1999 на Съвета за сигурност на Организацията на обединените нации и становището на Международния съд относно обявяването на независимост от страна на Косово.
 (1) Делегиран регламент (ЕС) 2016/758 на Комисията от 4 февруари 2016 г. за изменение на Регламент (ЕС) No 1315/2013 на Европейския парламент и на Съвета във връзка с адаптирането на приложение III към него (ОВ ЕС L 126, 14.5.2016 г., стp. 3).
 (2) Регламент (ЕО) No 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (ОВ ЕС L 145, 31.5.2001 г., стр. 43).
 (*2) Ky përcaktim nuk paragjykon qëndrimin ndaj statusit dhe është në përputhje me Rezolutën 1244/1999 dhe Opinionin e Gjykatës Ndërkombëtare të Drejtësisë mbi shpalljen e pavarësisë së Kosovës.
 (*3) Ovaj naziv ne prejudicira stavove о statusu i u skladu je sa RSBUN 1244/1999 i mišljenjem Međunarodnog Suda Pravde о deklaraciji о nezavisnosti Kosova.
 ПРИЛОЖЕНИЕ I
 ПРАВИЛА, ПРИЛОЖИМИ ЗА СЕКТОРА НА ТРАНСПОРТА И СВЪРЗАНИ ВЪПРОСИ
 ПРИЛОЖЕНИЕ I.1
 ПРАВИЛА, ПРИЛОЖИМИ ЗА ТРАНСПОРТНАТА ИНФРАСТРУКТУРА, СЪСТАВЛЯВАЩА ОСНОВНАТА МРЕЖА НА ЮГОИЗТОЧНА ЕВРОПА
 „Приложимите разпоредби“ на следните актове на Европейския съюз се прилагат в съответствие с основния договор и приложение II за хоризонталните адаптации, освен ако не е предвидено друго в настоящото приложение или в протоколи I—VI. Когато е необходимо, по-долу са посочени конкретни адаптации за всеки отделен акт.
 Следните актове на Европейския съюз се отнасят до последната редакция на същите, с последното им изменение.
 Регулаторна област
 Законодателство
 Развитие на TEN-T
 Регламент (ЕС) No 1315/2013 на Европейския парламент и на Съвета от 11 декември 2013 г. относно насоките на Съюза за развитието на трансевропейската транспортна мрежа и за отмяна на Решение No 661/2010/ЕС (ОВ ЕС L 348, 20.12.2013 г., стр. 1).
 Делегиран регламент (ЕС) 2016/758 на Комисията от 4 февруари 2016 г. за изменение на Регламент (ЕС) No 1315/2013


text:
на Европейския парламент и на Съвета във връзка с адаптирането на приложение III към него (ОВ ЕС L 126, 14.5.2016 г., стр. 3).
 КАРТИ НА ПРИМЕРНОТО РАЗШИРЕНИЕ НА ТРАНСЕВРОПЕЙСКАТА ТРАНСПОРТНА МРЕЖА (TEN-T) КЪМ ЗАПАДНИТЕ БАЛКАНИ (ОСНОВНА И ШИРОКООБХВАТНА МРЕЖА)
 ПРИЛОЖЕНИЕ I.2
 ПРАВИЛА, ПРИЛОЖИМИ ЗА ЖЕЛЕЗОПЪТНИЯ ТРАНСПОРТ
 „Приложимите разпоредби“ на следните актове на Европейския съюз се прилагат в съответствие с основния договор и приложение II за хоризонталните адаптации, освен ако не е предвидено друго в настоящото приложение или в протоколи I—VI. Когато е необходимо, по-долу са посочени конкретни адаптации за всеки отделен акт.
 Следните актове на Европейския съюз се отнасят до последната редакция на същите, с последното им изменение.
 Регулаторна област
 Законодателство
 Достъп до пазара
 Регламент No 11 относно премахване на дискриминацията в транспортните тарифи и условия в изпълнение на член 79, параграф 3 от Договора за създаване на Европейската икономическа общност (ОВ ЕO 52, 16.8.1960 г., стр. 1121).
 Директива 2012/34/ЕС на Европейския парламент и на Съвета от 21 ноември 2012 г. за създаване на единно европейско железопътно пространство (ОВ ЕС L 343, 14.12.2012 г., стр. 32).
 Регламент за изпълнение (ЕС) No 869/2014 на Комисията от 11 август 2014 г. относно нови железопътни услуги за превоз на пътници (ОВ ЕС L 239, 12.8.2014 г., стр. 1).
 Регламент за изпълнение (ЕС) 2015/10 на Комисията от 6 януари 2015 г. относно критериите спрямо заявителите на железопътен инфраструктурен капацитет и за отмяна на Регламент (ЕС) No 870/2014 (ОВ ЕС L 3, 7.1.2015 г., стр. 34).
 Регламент за изпълнение (ЕС) 2015/171 на Комисията от 4 февруари 2015 г. относно някои аспекти на процедурата за лицензиране на железопътни предприятия (ОВ ЕС L 29, 5.2.2015 г., стр. 3).
 Регламент за изпълнение (ЕС) 2015/909 на Комисията от 12 юни 2015 г. относно реда и условията за изчисляване на преките разходи, направени вследствие на извършването на влаковата услуга (ОВ ЕС L 148, 13.6.2015 г., стр. 17).
 Регламент за изпълнение (ЕС) 2015/1100 на Комисията от 7 юли 2015 г. относно задълженията за докладване на държавите членки в рамките на мониторинга на железопътния пазар (OB ЕС L 181, 9.7.2015 г., стр. 1).
 Регламент за изпълнение (ЕС) 2016/545 на Комисията от 7 април 2016 г. относно процедурите и критериите за рамкови споразумения за разпределяне на капацитета на железопътната инфраструктура (ОВ ЕС L 94, 8.4.2016 г., стр. 1).
 Регламент (ЕС) No 913/2010 на Европейския парламент и на Съвета от 22 септември 2010 г. относно европейска железопътна мрежа за конкурентоспособен товарен превоз (ОВ ЕС L 276, 20.10.2010 г., стр. 22).
 Сертифициране на машинисти
 Директива 2007/59/ЕО на Европейския парламент и на Съвета от 23 октомври 2007 г. за сертифициране на машинисти, управляващи локомотиви и влакове в рамките на железопътната система на Общността (ОВ ЕС L 315, 3.12.2007 г., стр. 51).
 Регламент (ЕС) No 36/2010 на Комисията от 3 декември 2009 г. относно образци на Общността за свидетелства за управление на локомотив, допълнителни удостоверения, заверени копия на допълнителните удостоверения и формуляри за заявления за свидетелства за управление на локомотив съобразно с Директива 2007/59/ЕО на Европейския парламент и на Съвета (ОВ ЕС L 13, 19.1.2010 г., стр.


text:
1).
 Решение 2010/17/ЕО на Комисията от 29 октомври 2009 г. относно приемането на основни параметри на регистрите на свидетелства за управление на влак и допълнителните удостоверения, предвидени в Директива 2007/59/ЕО на Европейския парламент и на Съвета (ОВ ЕС L 8, 13.1.2010 г., стр. 17).
 Решение 2011/765/ЕС на Комисията от 22 ноември 2011 г. относно критериите за признаване на центрове за обучение, участващи в обучението на машинисти, относно критериите за признаване на изпитващи и критериите за организиране на изпити в съответствие с Директива 2007/59/ЕО на Европейския парламент и на Съвета (ОВ ЕС L 314, 29.11.2011 г., стр. 36).
 Оперативна съвместимост
 Директива (ЕО) 2016/797 на Европейския парламент и на Съвета от 11 май 2016 г. относно оперативната съвместимост на железопътната система в рамките на Европейския съюз (ОВ ЕС L 138, 26.5.2016 г., стр. 44).
 Директива 2008/57/ЕО на Европейския парламент и на Съвета от 17 юни 2008 г. относно оперативната съвместимост на железопътната система в рамките на Общността (ОВ ЕС L 191, 18.7.2008 г., стр. 1).
 (Вж. обаче член 58 от Директива (ЕС) 2016/797)
 Решение 2009/965/ЕО на Комисията от 30 ноември 2009 г. относно приемането на референтния документ, посочен в член 27, параграф 4 от Директива 2008/57/ЕО на Европейския парламент и на Съвета относно оперативната съвместимост на железопътната система в рамките на Общността (ОВ ЕС L 341, 22.12.2009 г., стр. 1).
 Регламент (ЕС) No 1299/2014 на Комисията от 18 ноември 2014 г. относно техническите спецификации за оперативна съвместимост по отношение на подсистемата „Инфраструктура“ на железопътната система в Европейския съюз (ОВ ЕС L 356, 12.12.2014 г., стр. 1).
 Регламент (ЕС) No 1300/2014 на Комисията от 18 ноември 2014 г. относно техническите спецификации за оперативна съвместимост, свързани с достъпността на железопътната система на Съюза за лица с увреждания и лица с намалена подвижност (ОВ ЕС L 356, 12.12.2014 г., стр. 110).
 Регламент (ЕС) No 1301/2014 на Комисията от 18 ноември 2014 г. относно техническите спецификации за оперативна съвместимост по отношение на подсистемата „Енергия“ на железопътната система в ЕС (ОВ ЕС L 356, 12.12.2014 г., стр. 179).
 Регламент (ЕС) No 1302/2014 на Комисията от 18 ноември 2014 г. относно техническата спецификация за оперативна съвместимост по отношение на подсистемата „Подвижен състав — локомотиви и пътнически подвижен състав“ на железопътната система в Европейския съюз (ОВ ЕС L 356, 12.12.2014 г., стр. 228).
 Регламент (ЕС) No 1303/2014 на Комисията от 18 ноември 2014 г. относно техническата спецификация за оперативна съвместимост по отношение на „безопасността в железопътните тунели“ на железопътната система на Европейския съюз (ОВ ЕС L 356, 12.12.2014 г., стр. 394).
 Регламент (ЕС) No 1304/2014 на Комисията от 26 ноември 2014 г. относно техническата спецификация за оперативна съвместимост на подсистемата „Подвижен състав — шум“, за изменение на Решение 2008/232/ЕО и за отмяна на Решение 2011/229/ЕС (ОВ ЕС L 356, 12.12.2014 г., стр. 421).
 Регламент (ЕС) No 1305/2014 на Комисията от 11 декември 2014 г. относно техническата спецификация за оперативна съвместимост по отношение на подсистемата „Телематични приложения за товарни превози“ на железопътната система на Европейския съюз и за отмяна на Регламент (ЕС) No 62/2006 (ОВ ЕС L 356, 12.12.2014 г.,